Հայկ Օրդյան

Հայկ Վալտերի Օրդյան (), հայ ռեժիսոր, պրոդյուսեր։

Կենսագրություն 
Հայկ Օրդյանը ծնվել է 1978 թվականին Երևանում, արմատները Տավուշի մարզի Այգեձոր գյուղից են։ 1996-2001 թվականներին սովորել է Խաչատուր Աբովյանի անվան հայկական պետական մանկավարժական համալսարանի կուլտուրայի ֆակուլտետում։ Ուսանողական տարիներից աշխատել է Հայաստանի հանրային հեռուստաընկերությունում, նախ՝ որպես ռեժիսորի ասիստենտ, ապա՝ ռեժիսոր։ Հետագայում եղել է հայկական երկու հեռուստաընկերությունների լրատվական ծառայությունների գլխավոր ռեժիսոր և մի շարք հեռուստահաղորդումների բեմադրող ռեժիսոր։ 2009 թվականից մինչև 2016 թվականը հանդիսացել է «Օրդֆիլմ» կինոընկերության հիմնադիր տնօրեն։ 2011 թվականից որպես բեմադրող ռեժիսոր համագործակցել է միջազգային տարբեր կինո և հեռուստաընկերությունների հետ, որտեղ նկարահանել է, հիմնականում, վավերագրական ֆիլմեր և ֆիլմաշարեր։

Մասնակցել է աշխարհահռչակ կինոռեժիսոր, դիստանցիոն մոնտաժի հեղինակ Արտավազդ Փելեշյանի «Դրոշմման ժամանակը» երկհատորյակի ստեղծմանը, որի շնորհանդեսը կայացել է Մոսկվայում և Երևանում։ Կազմակերպել է Փելեշյանի ֆիլմերի հետահայաց ցուցադրությունն ու հանդիպումը Երևանում։

2008-2016 թվականներին դասավանդել է Հայկական պետական մանկավարժական և Հայ-ռուսական (սլավոնական) համալսարաններում։ 2019 թվականից դասավանդում է Երևանի թատրոնի և կինոյի պետական ինստիտուտում։

2019 թվականից հանդիսանում է «Օրդեր ֆիլմ փրոդաքշն» կինոընկերության հիմնադիր տնօրենը։ 2021 թվականին Երևանում տեղի է ունեցել ռեժիսորի «Զուլալի» լիամետրաժ խաղարկային ֆիլմի պրեմիերան, որը հետագայում միջազգային հաջողությունների է հասել՝ արժանանալով բազմաթիվ մրցանակների։

Անձնական կյանք 
Ունի երկու քույր (Ալինա և Աիդա) և երկու որդի։

Ֆիլմագրություն

Ռեժիսոր 

2004 - «Ասք հայոց գինու մասին» (վավերագրական)
2004 - «Անանուն շիրիմներ» (վավերագրական)
2007 - «Ֆրունզիկ Մկրտչյան. կյանքը ժապավենի վրա» (վավերագրական)
2009 - «Կինոպոետը. Արտավազդ Փելեշյան» (վավերագրական)
2012 - «Էդուարդ Ղազարյան. հրաշագործը» (վավերագրական)
2013 - «Մեր մարմնի ծածկագրերը», Россия 1 (վավերագրական սերիալ) 
2014 - «Հոգեվարք» (Խաղարկային, կարճամետրաժ)
2015 - «Ցեղասպանություն. Սկիզբ», НТВ (Ստանիսլավ Սիդորովի հետ)
2016 - «Հովազների երկրի պահապանները», RTD (վավերագրական սերիալ)
2017 - «Հեղափոխություն Live», НТВ (վավերագրական սերիալ) 
2017 - «Սա Չինաստանն է», RTD  (վավերագրական ֆիլմաշար)
2018 - «Արգենտինական ԴՆԹ», RTD (վավերագրական ֆիլմաշար)
2018 - «Բոլիվիական ԴՆԹ», RTD (վավերագրական ֆիլմաշար)
2019 - «Ռուսո-Լատինո. Պերու», Пятница (Վավերագրական ֆիլմաշար) 
2021 - «Զուլալի», Օրդեր ֆիլմ փրոդաքշն, Հայաստանի ազգային կինոկենտրոն , Հայաստանի հանրային հեռուստաընկերություն (խաղարկային)

Սցենարիստ 

 2007 - «Ֆրունզիկ Մկրտչյան. կյանքը ժապավենի վրա» (Ալինա Օրդյանի հետ)
 2009 - «Կինոպոետը. Արտավազդ Փելեշյան» (Ալինա Օրդյանի և Նաիրա Փայտյանի հետ)
 2012 - «Էդուարդ Ղազարյան. հրաշագործը» 
 2014 - «Հոգեվարք» (Խաղարկային, կարճամետրաժ)
2021 - «Զուլալի», (Աստղիկ Սիմոնյանի հետ, խաղարկային)

Պրոդյուսեր 

2007 - «Ֆրունզիկ Մկրտչյան. կյանքը ժապավենի վրա» 
2009 - «Կինոպոետը. Արտավազդ Փելեշյան» (Գևորգ Գևորգյանի հետ)
2012 - «Էդուարդ Ղազարյան. հրաշագործը» (Հարություն Տոլանյանի հետ)
 2014 - «Հոգեվարք» (Խաղարկային, կարճամետրաժ)
 2019 - «Մաեստրո Մանսուրյան»
2021 - «Զուլալի»

Մրցանակներ 

 2012 թ. – «ՏԵֆի համագործակցություն» – Հատուկ մրցանակ
 2014 թ. – Վավերագրական ֆիլմերի «Կունակի»  փառատոն – Առաջին մրցանակ «Մշակույթ և արվեստ» անվանակարգում 
 2018 թ. – «ՏԵֆի համագործակցություն» – Հատուկ մրցանակ

Ծանոթագրություններ

Արտաքին հղումներ 
Հայկ Օրդյանի անհատական էջը kinopoisk.ru կայքում
Հայկ Օրդյանի անհատական էջը IMDb.com կայքում
Օրդեր ֆիլմ փրոդաքշն կինոընկերության պաշտոնական կայք

Երևան քաղաքում ծնվածներ
1978 ծնունդներ
Հայ ռեժիսորներ
Հայ պրոդյուսերներ
Հայկական կինեմատոգրաֆիա
Արտավազդ Փելեշյանի ֆիլմեր
Վավերագրական ֆիլմեր
Հեռուստատեսություն
Կինոարտադրություն
Կինո
Կինոարվեստ
Կինոարտադրողներ